smcproject/ml-wiki-sentences huggingface dataset:
മനൊക്കോട്ടാക്കിന്റെ അക്ഷാംശ രേഖാംശങ്ങൾ 58°58′52″N 159°3′21″W ﻿ / ﻿ 58.98111°N 159.05583°W ﻿ / 58.98111; -159.05583 ആണ്.
According to the യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ അനുസരിച്ച് പട്ടണത്തിന്റെ ആകെ വിസ്തൃതി 37.1 സ്ക്വയർ മൈലാണ്  (96.2 km 2 ).
ഇതിൽ 35.8 സ്ക്വയർ മൈൽ (92.6 km 2 ) കരഭാഗം മാത്രവും ബാക്കി  1.4 സ്ക്വയർ മൈൽ (3.6 km 2 ), അല്ലെങ്കിൽ 3.79% വെള്ളം നിറഞ്ഞ ഭാഗവുമാണ്.
58°58′52″N 159°03′21″W ﻿ / ﻿ 58.981087°N 159.055808°W ﻿ / 58.981087; -159.055808
ബുലേവാൾ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബുലേവാൾ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബുലേവാൾ സ്ഥിതിചെയ്യുന്നത്.
ബുലേവാൾ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബുലേവാൾ ൽ 68 വീടുകൾ ഉണ്ട്.
ആകെ ജനസംഖ്യ 290 ആണ്.
ഇതിൽ 150 പുരുഷന്മാരും 140 സ്ത്രീകളും ഉൾപ്പെടുന്നു.
ബുലേവാൾ ലെ സാക്ഷരതാ നിരക്ക് 72.07 ശതമാനമാണ്.
ബുലേവാൾ ലെ 6 വയസ്സിനു താഴെയുള്ള കുട്ടികളുടെ എണ്ണം 24 ആണ്.
ഇത് ബുലേവാൾ ലെ ആകെ ജനസംഖ്യയുടെ 8.28 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 78 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 67 പുരുഷന്മാരും 11 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 82.05 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 37.18 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബുലേവാൾ ലെ 105  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 68 - - ജനസംഖ്യ 290 150 140 കുട്ടികൾ (0-6) 24 13 11 പട്ടികജാതി 105 54 51 പട്ടിക വർഗ്ഗം 0 0 0 സാക്ഷരത 72.07 % 55.5 % 44.5 % ആകെ ജോലിക്കാർ 78 67 11 ജീവിതവരുമാനമുള്ള ജോലിക്കാർ 64 60 4 താത്കാലിക തൊഴിലെടുക്കുന്നവർ 29 27 2 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ബുള്ളിറ്റ ഗുഹ ഇംഗ്ലീഷ് വിലാസം https://ml.wikipedia.org/wiki/Bullita_Cave
ഓസ്‌ട്രേലിയയിലെ നോർത്തേൺ ടെറിട്ടറിയിലെ ഗ്രിഗറി ദേശീയോദ്യനത്തിൽ സ്ഥിതിചെയ്യുന്ന ഒരു ഗുഹയാണ് ബുള്ളിറ്റ കേവ് അഥവാ ബർകസ് ബാക്ക്യാർഡ് കേവ് .
ഇത് ഓസ്‌ട്രേലിയയിലെയും ലോകത്തിലെ തന്നെയും ഏറ്റവും ദൈർഘ്യമേറിയ ഗുഹകളിലൊന്നാണ്.
സ്ഥാനവും ഘടനയും
ഗ്രിഗറി ദേശീയോദ്യാനത്തിനുള്ളിൽ സ്ഥിതിചെയ്യുന്ന ഒരു ഗുഹാ ശൃംഖലയുടെ ഭാഗമാണ് ബുള്ളിറ്റ കേവ്.
38.5 കിലോമീറ്റർ അകലെയുള്ള ഡിംഗോ കേവ് സിസ്റ്റവും 46.5 കിലോമീറ്റർ അകലെയുള്ള പ്രോമിത്തിസ് കേവ് സിസ്റ്റവും ഇതിനടുത്തുള്ള പ്രധാന ഗുഹകളിൽ ഉൾപ്പെടുന്നു.
ബുള്ളിറ്റ ഗുഹയ്ക്കടുത്തായി ഒന്നിലധികം ചെറിയ ഗുഹകൾ സ്ഥിതിചെയ്യുന്നു.
30 കിലോമീറ്റർ നീളമുള്ള ചുണ്ണാമ്പുകല്ല് നടപ്പാതയുടെ അടിയിൽ സ്ഥിതിചെയ്യുന്ന ഗുഹയ്ക്ക് ഒന്നിലധികം പ്രവേശന കവാടങ്ങളുണ്ട്.
ഗുഹയുടെ ഉപരിതലത്തിലേയ്ക്ക് തുറക്കുന്ന ധാരാളം ദ്വാരങ്ങളുണ്ട്.
പകൽ സമയത്ത് ഗുഹയിലേയ്ക്ക് ഇതിലൂടെ വെളിച്ചം ലഭിക്കുന്നു.
കൂടാതെ ചില ഭാഗങ്ങൾ പൂർണ്ണമായും തുറന്നുകിടക്കുന്നു.
അതുപോലെ തന്നെ തുരങ്കങ്ങൾക്കുള്ളിലെ വിള്ളലുകളിലൂടെയും ഇവിടേയ്ക്ക് വെളിച്ചം ലഭിക്കുന്നു.
ബുല്ല ദ്വീപ്
ബുല്ല ദ്വീപ് Bulla Island , also Xara Zira , Khara Zira or Khere Zire , ( Azerbaijani : Xǝrǝ Zirǝ Adası ) അസർബൈജാ നിലെ ബാക്കുവിനടുത്ത് ബാക്കു ആർക്കിപെലാഗോയിൽപ്പെട്ട ഒരു ദ്വീപാണ്.
കാസ്പിയൻ കടലിലെ കാസ്പിയൻ ഉൾക്കടലിന്റെ തെക്കുഭാഗത്ത് കിടക്കുന്ന ഈ ദ്വീപ് ബാക്കു ആർക്കിപെലാഗോവിലെ ദ്വീപുസമൂഹങ്ങളിൽ ഏറ്റവും വലിയ ദ്വീപാണ്.
ബുല്ല ദ്വീപിനു 3.5 km 2 (1.4 sq mi) വിസ്തൃതിയുണ്ട്; iഇതിന്റെ നീളം ഏതാണ്ട് 2.4 km (1.5 mi) ആണ്.
വീതി 1.6 km (1.0 mi) വരും.
ഈ ദ്വീപിനു തെക്കോട്ടു നീണ്ടുകിടക്കുന്ന ഒരു മണൽത്തിട്ടയുണ്ട്.
ഈ ദ്വീപിൽ അക്ദലൈറ്റ്, അലൂമിനിയം എന്നിവയുടെ നിക്ഷേപവും ഒരു ചെളി വൊൾക്കാനോയുമുണ്ട്.
ബുല്ല ദ്വീപ് ഉൾക്കടലിന്റെ തെക്കുഭാഗത്തു കിടക്കുന്നു.
ദ്വീപസമൂഹത്തിൽനിന്നും മാറി അലാത്ത് പട്ടണത്തിനു ഏതാണ്ട് 13 km (8 mi) അടുത്തായി കിടക്കുന്നു.
1968 മുതൽ ഉത്പാദനം നടന്നുവരുന്ന ബുല്ല ഡെനിസ് ഗാസ് ഫീൽഡിന്റെ കേന്ദ്രമായി വർത്തിക്കുന്നു.
ഇത് അസർബൈജാനിലെ ഏറ്റവും വലിയ ഗാസ് ഫീൽഡ് ആണ്.
4 trillion cubic feet (110 billion cubic metres) ഗാസ് ആണു ഇവിടെ നിന്നും ലഭ്യമായിട്ടുള്ളത്.
ഇതും കാണൂ Petroleum industry in Azerbaijan അവലംബം
ബുല്ലേ ഷാ
പ്രമുഖ സൂഫിവര്യനും കവിയും തത്ത്വചിന്തകനുമായിരുന്നുമായിരുന്നു പഞ്ചാബിൽ ജനിച്ച ബുല്ലേ ഷാ .
ഇനായത് ഷാ ക്വദിരിയായിരുന്നു അദ്ദേഹത്തിന്റെ ആത്മീയഗുരു.
പഷ്തോ സൂഫി കവിയായിരുന്ന റഹ്മാൻ ബാബയുടെ (1653–1711) കാല ശേഷമാണ് ബുല്ലേഷാ ജീവിച്ചിരുന്നത്.
സിന്ധി സൂഫി കവി ഷാ അബ്ദുൽ ലത്തീഫ് ബിത്തായിയുടെ (1689–1752) സമകാലീനനായിരുന്നു ഇദ്ദേഹം.
പഞ്ചാബി കവി വാരിസ് ഷാ , സചൽ സർമാസ്ത് എന്നറിയപ്പെട്ടിരുന്ന സിന്ധി സൂഫി കവി അബ്ദുൽ വഹാബ് (1739–1829) എന്നിവരുടെ കാലത്ത് അദ്ദേഹം ജീവിച്ചിരുന്നതായി കരുതപ്പെടുന്നു.
ആഗ്രയിലെ ഉറുദു കവി മിർ താകി മിറിന്റെ (1723–1810) വാസസ്ഥാനത്തു നിന്നും നാന്നൂറോളം മൈൽ അകലെയായിരുന്നു അദ്ദേഹത്തിന്റെ വാസം.
ഷാ ഹുസൈൻ (1538–1599), സുൽത്താൻ ബാഹു (1629–1691), ഷാ ഷറഫ് (1640–1724) എന്നീ പഞ്ചാബി കവികളുടെ സൂഫി പാതയാണ് ബുല്ലേഷാ തെരഞ്ഞെടുത്തത്.
പഞ്ചാബി, സിന്ധി കവിതകളിലെ കാഫി രീതിയിലായിരുന്നു ബുല്ലേഷായുടെ കാവ്യ രചന.
മനുഷ്യാകുലതകളെക്കുറിച്ചുള്ള നിരന്തര അന്വേഷണവും മാതൃഭൂമിയായ പഞ്ചാബിന്റെ കലഹോൽസുകതയും ദൈവത്തിനായുള്ള തിരച്ചിലുമാണ് ബുല്ലേഷാ കവിതകളുടെ സത്ത.
ഇവയുടെ ലളിതമായ ആവിഷ്കാരമായിരുന്നു ബുല്ലേഷാ കവിതകളുടെ മുഖമുദ്ര.
തെരുവു ഗായകർ മുതൽ വിഖ്യാ സൂഫി ഗായകരായ നുസ്രത്ത് ഫത്തേ അലി ഖാൻ , ആബിദ പർവീൺ , വഡാലി സഹോദരങ്ങൾ , സെയിൻ സരൂർ തുടങ്ങിയവർ വരെ അദ്ദേഹത്തിന്റെ കാഫികൾക്ക്  സംഗീതം നൽകിയിട്ടുണ്ട്.
പുതിയ  ആലാപനങ്ങൾ
1990 ൽ ജൂനൂൺ എന്ന പാകിസ്താനി റോക്ക് ബാൻഡ് ബുല്ലേഷാ കവിതകൾ അവതരിപ്പിച്ചിരുന്നു.
2004ൽ റബ്ബി ഷെർഗിൽ ബുല്ലാ കീ ജാനാ എന്ന ഗാനം റോക്ക് /ഫ്യൂഷൻ ശൈലിയിൽ പുറത്തിറക്കിയത് വളരെ പ്രചാരം നേടി.
പഞ്ചാബി സൂഫി ഗായകരായ വദാലി സഹോദരങ്ങളും നൂർജഹാൻ, നസ്രത്ത് ഫത്തേ അലി ഖാൻ, രേഷ്മൻ, റുണാ ലൈല എന്നിവരും നിരവധി ബുല്ല ഗാനങ്ങൾ ആലപിച്ചിട്ടുണ്ട്.
ബുല്ലയുടെ തേരെ ഇഷ്ക് ന ഛയ്യ തുടങ്ങിയ കവിതകൾ ദിൽ സേ ഉൾപ്പെടെ ബോളിവുഡ് സിനിമകളിലും ഉപയോഗിക്കപ്പെട്ടിട്ടുണ്ട്.
അവലംബം ↑ ↑ അധിക വായനയ്ക്ക് List of Punjabi language poets Sufism Bulleh Shah: The Love-Intoxicated Iconoclast , by J. R. Puri, Tilaka Raj Shangri.
Radha Soami Satsang Beas, 1986, ISBN 9788182560031 .
Great Sufi Poets of the Punjab , by R. M. Chopra, Iran Society, Kolkata, 1999.
പുറം കണ്ണികൾ Short biography of Bulleh Shah Archived 2008-09-15 at the Wayback Machine .
Biography of Bulleh Shah Littérateurs of the Punjabi language Archived 2005-10-31 at the Wayback Machine .
Complete poetry of Bulleh Shah in Shahmukhi Punjabi Poetry of Bulleh Shah Archived 2020-08-25 at the Wayback Machine .
ബുള്ളിഫോം കോശം
ബുള്ളിഫോം കോശങ്ങൾ Bulliform cells വലിയ, കുമിളയുടെ രൂപത്തിലുള്ള ഉപരിവൃതി കോശങ്ങളാണ്.
അനേകം ഏകബീജപത്ര സസ്യങ്ങ ളിൽ അവയുടെ ഇലകളുടെ മുകൾഭാഗത്ത് കൂട്ടമായി കാണപ്പെടുന്ന കോശങ്ങളാണ്.
ഇല യുടെ അഡാക്സിയൽ അല്ലെങ്കിൽ മുകൾ പ്രതലത്തിൽ കാണപ്പെടുന്ന കോശങ്ങളാണിവ.
ഇവ സാധാരണയായി ഇലയുടെ മദ്ധ്യഭാഗത്തുള്ള പ്രധാന ഞരമ്പിനടുത്തായാണ് കാണപ്പെടുന്നത്.
ഈ കോശ ങ്ങൾ വലുതും ശൂന്യമായ ഉൾഭാഗമുള്ളതും നിറമില്ലാത്തവയുമാണ്.
ബുള്ളിഫോം കോശങ്ങളുടെ പ്രവർത്തനം താഴെപ്പറയുന്നതുപോലെ വിവരിക്കാം:
ആവശ്യത്തിനു വെള്ളം ലഭ്യമാകുമ്പോൾ ബുള്ളിഫോം കോശങ്ങൾ വെള്ളം ആഗിരണം ചെയ്യുകയും അതിന്റെ ഫലമായി അവ വീർത്തു കട്ടികൂടുന്നു.
അവ വീർക്കുമ്പോൾ ഇല നീണ്ട് മുകളിലേയ്ക്ക് ഉയരുന്നു.
ഇല പുറത്തേയ്ക്കു കാണപ്പെടുന്നു.
ഇലയുടെ നീളുന്ന അവസ്ഥയിൽ വെള്ളം കൂടുതലായി നഷ്ടമാകുന്നു.
മറ്റൊരുവിധത്തിൽപ്പറഞ്ഞാൽ, വെള്ളത്തിന്റെ ദൗർലഭ്യസമയത്ത് ഈ കോശങ്ങളുടെ ജലാംശം നഷ്ടമാകുകയും ഇവ ദുർബ്ബലമാകുകയും ചെയ്യുന്നു.
ഈ കോശങ്ങൾ ജലനഷ്ടം കാരണം ദുർബ്ബലമാകുമ്പോൾ അവ അടങ്ങിയ ആ ഇല ഉള്ളിലേയ്ക്കു ചുരുണ്ട് ഇലയുടെ ഭാഗങ്ങൾ ചൂടിൽനിന്നും മറഞ്ഞ് ജലം നഷ്ടമാകാതെ സംരക്ഷിക്കപ്പെടുകയും ചെയ്യുന്നു.
ചുരുളുന്ന അവസ്ഥയിൽ ജലനഷ്ടം കുറയുന്നു.
അതിനാൽ, ബുള്ളിഫോം കോശങ്ങൾ ജലദൗർലഭ്യമുള്ള വരണ്ട അവസ്ഥയിൽ ജലനഷ്ടം കുറയ്ക്കാൻ സസ്യത്തെ സഹായിച്ച് ഇത്തരം സാഹചര്യങ്ങളിൽ സസ്യത്തിന്റെ അതിജീവനം സാദ്ധ്യമാക്കുന്നു.
വരൾച്ചയുടെ സമയത്ത്, കോശത്തിലെ ഫേനത്തിലൂടെ ജലം നഷ്ടമാകുന്നു.
ഈ സമയം, ചില പുല്വർഗ്ഗങ്ങളിലെ ഇലകളിലുള്ള ബുള്ളിഫോം കോശങ്ങൾ വെള്ളം നഷ്ടപ്പെട്ട് ഈ സസ്യങ്ങളുടെ ഇലകളുടെ രണ്ട് അരികുകളും പരസ്പരം മടങ്ങി അടഞ്ഞ് ജലനഷ്ടം കുറയ്ക്കുന്നു.
ആവശ്യത്തിനു ജലം ലഭ്യമായ ഉടനേതന്നെ ഈ കോശങ്ങൾ വീർക്കുകയും ഇലകൾ തുറന്നുവരാനായി മർദ്ദം ചെലുത്തുകയും ചെയ്യുന്നു.
അടഞ്ഞുനിൽക്കുന്ന ഇലകളിൽ സൂര്യപ്രകാശം വളരെക്കുറച്ചേ പതിക്കുകയുള്ളു.
അതിനാൽ അവ വളരെക്കുറച്ചേ ചൂടാവുകയുള്ളു.
അങ്ങനെ ബാഷ്പീകരണം കുറയ്ക്കുന്നതുകൊണ്ട് സസ്യത്തിലെ ബാക്കിയുള്ള വെള്ളം സംരക്ഷിക്കാൻ സസ്യത്തിനു കഴിയുന്നു.
ബുള്ളിഫോം കോശങ്ങൾ അനേകം ഏകബീജപത്ര സസ്യങ്ങളിൽ കാണപ്പെടുന്നുണ്ട്.
എന്നാൽ ഈ കോശങ്ങൾ ഏറ്റവും കൂടുതലായി പുല്വർഗ്ഗങ്ങളിലാണു കാണപ്പെടുന്നത്.
അവലംബം ↑ Moore, R. et al. (1998) Botany.
2nd Ed.
WCB/McGraw Hill.
ISBN 0-697-28623-1 0-697-28623-1
ബുലൂഗ് അൽ മറാം
ശാഫിഈ മദ്‌ഹബിലെ നിയമങ്ങളുമായി ബന്ധപ്പെട്ട ഹദീഥുകളുടെ ഒരു സമാഹാരമാണ് ബുലൂഗ് അൽ മറാം മിൻ അദില്ലത്ത് അൽ അഹ്കാം ( അറബി : بلوغ المرام من أدلة الأحكام ‬ ).
ബുലൂഗ് അൽ മറാം എന്ന ചുരുക്കപ്പേരിലാണ് അറിയപ്പെടുന്നത്.
ഇബ്ൻ ഹജർ അൽ അസ്ഖലാനിയാണ് ഈ സമാഹാരം തയ്യാറാക്കിയിരിക്കുന്നത്.
അഹാദീഥുൽ അഹ്കാം എന്ന വിഭാഗത്തിലാണ് ഈ സമാഹാരം ഉൾപ്പെടുന്നത് .
പതിനഞ്ച് അധ്യായങ്ങളിലായി 1358 ഹദീഥുകളാണ് ബുലൂഗ് അൽ മറാം എന്ന സമാഹാരത്തിൽ ഉള്ളത്.
ഓരോ ഹദീഥിനും അടിയിലായി രചയിതാവിന്റെ കുറിപ്പിൽ പ്രസ്തുത ഹദീഥിന്റെ നിവേദകരെയും പരാമർശിക്കുന്നുണ്ട്.
ബുല്ലെറിൻഗ ദേശീയോദ്യാനം
ഓസ്ട്രേലിയയിലെ ക്യൂൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് ബുല്ലെറിൻഗ ദേശീയോദ്യാനം .
ബ്രിസ്ബേനു വടക്കു-പടിഞ്ഞാറായി 1,448 കിലോമീറ്റർ അകലെയാണിത്.
ഈ ദേശീയോദ്യാനം വിശിഷ്ടമായ ഒരു നിരയെ സസ്യജാലങ്ങളുടേയും വന്യജീവികളുടേയും സംരക്ഷിക്കുന്നു.
ദേശീയോദ്യാനത്തിലെ സംവിധാനങ്ങൾ
ബുല്ലെറിൻഗ ദേശീയോദ്യാനത്തിൽ സന്ദർശകർക്കായുള്ള യാതൊരു സൗകര്യങ്ങളുമില്ല.
അവിടെ പൊതുജനങ്ങൾക്കു പ്രവേശനവുമില്ല.
ബുള്ളറ്റ് പ്രൂഫ് വസ്ത്രം The Improved Outer Tactical Vest (IOTV), here in Universal Camouflage Pattern , is issued to U.S. Army soldiers
തൊടുത്തുവിട്ട  വെടിയുണ്ടകൾ നിമിത്തം അപകടപ്പെടുന്നതിൽ നിന്നും മനുഷ്യ ശരീരത്തെ സംരക്ഷിക്കുന്നതിനായി ധരിക്കുന്ന  വസ്ത്രങ്ങളാണ്‌ ബുള്ളറ്റ് പ്രൂഫ് വസ്ത്രങ്ങൾ .
പുരാതന കാലം മുതൽക്കേ മനുഷ്യൻ കവചിത വസ്ത്രങ്ങൾ ഉപയോഗിച്ചിരുന്നു.
റോമിലെയും യൂറോപ്പിലെയും മറ്റും പടയാളീകൾ ഇത്തരം വസ്ത്രങ്ങൾ ഉപയോഗിച്ചിരുന്നു അവലംബം
ഹൗസ്റ്റഫ്  വർക്സ് പുറത്തേക്കുള്ള കണ്ണികൾ Bulletproof vests എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
NIJ Ballistic Resistance of Body Armor How does a bullet proof vest work?
Archived 2010-02-12 at the Wayback Machine .
Ballistic-Resistant Armor New multi-impact armor Archived 2016-03-05 at the Wayback Machine .
ബുവാരൻ നദി ഇംഗ്ലീഷ് വിലാസം https://ml.wikipedia.org/wiki/Buaran_River
ഇന്തോനേഷ്യയിലെ ബെക്കാസി , പടിഞ്ഞാറൻ ജാവ , പ്രത്യേക തലസ്ഥാന പ്രദേശമായ ജക്കാർത്തയിലെ കിഴക്കൻ ഭാഗങ്ങളിൽ കൂടിയും ഒഴുകുന്ന നദിയാണ് ബുവാരൻ നദി.
(Kali Buaran) നദിയുടെ താഴത്തെ പ്രഥമ ഭാഗങ്ങൾ കിഴക്കൻ വെള്ളപ്പൊക്ക കനാലായ " ബഞ്ചീർ കനാൽ തിമൂറി "ലേക്ക് തിരിച്ചുവിട്ടിരിക്കുന്നു.
ഇത് വടക്കൻ ജക്കാർത്തയിലെ മരുണ്ട, സിലിൻസിംഗ് ജില്ലയിലെ ജാവ കടലിലേക്ക് ഒഴുകുന്നു.
ബെകാസി ജക്കാർത്ത നഗരങ്ങളിൽ നദി പതിവായി വെള്ളപ്പൊക്കത്തിന് കാരണമാകുന്നു.
ബുവാരനും സമീപത്തുള്ള കകുങ് ജതിക്രമാത്ത് എന്നീ രണ്ട് നദികളും ബെകാസിയിൽ നിന്ന് ഒഴുകുകയും പരസ്പരം ബന്ധിപ്പിക്കുകയും മരുണ്ട ജില്ലയിലെ ജക്കാർത്ത ഉൾക്കടലിലേക്ക് കകുങ് ഡ്രെയിൻ വഴിയും നിലവിൽ ബഞ്ചീർ കനാൽ തിമൂർ വഴിയും ഒഴുകുന്നു.
മുൻകാലങ്ങളിൽ ഈ മൂന്ന് നദികളും പ്രദേശത്തെ കുടിവെള്ളത്തിനും കൃഷിക്കും ജലം നൽകിയിരുന്നു.
1966 മുതൽ, റിവർ അതോറിറ്റിയുടെ (ബാലൈ ബെസാർ വിലയാ സുങ്കൈ സിറ്ററം; www.bbwscitarum.com) വിവരങ്ങളുടെ അടിസ്ഥാനത്തിൽ, താരം ബരാത്ത് കനാലിലൂടെ കടന്നുപോകുന്ന അല്ലെങ്കിൽ "കാളിമലംഗ്" എന്നറിയപ്പെടുന്ന നാല് നദികളിൽ ഒന്നാണ് ബുവാരൻ.
കാളിമലങ്ങിന് 5 മീറ്ററോളം താഴെയാണ് ബുവാരനും ജതിക്രാമത്തും.
ഈ കനാൽ കിഴക്ക്-പടിഞ്ഞാറ് ഭാഗത്തേക്ക് പ്രത്യേകമായി നിർമ്മിച്ച പാലത്തിലൂടെ ബ്യൂറാൻ, ജതിക്രാമത്ത് എന്നിവയിലൂടെ കടന്നുപോകുന്നു.
1990 ആയപ്പോഴേക്കും ആളുകൾക്ക് ബുവാരൻ നദിയിൽ നീന്താനും കുളിക്കാനും കഴിഞ്ഞു.
1993-ൽ എത്തിയപ്പോൾ ഭവന നിർമ്മാണത്തിന്റെ ഫലമായി ചുറ്റുമുള്ള നെൽ‌പാടങ്ങൾ കുറഞ്ഞു.
റാഡ്ജിമാൻ സ്ട്രീറ്റിനെയും റാഡിൻ ഇന്റൻ II സ്ട്രീറ്റിനെയും ബന്ധിപ്പിക്കുന്ന മേൽപ്പാലം നിർമ്മിച്ചതിനുശേഷം ആ പ്രദേശങ്ങളിൽ വൻ കെട്ടിടങ്ങൾ രൂപാന്തരപ്പെട്ടു.
മേൽപ്പാലം ഡ്യുറൻ സാവിറ്റിന്റെയും പുലോഗാഡംഗിന്റെയും പ്രദേശത്തെ ബന്ധിപ്പിക്കുന്നു.
പുലോഗാഡൂങ്ങിന്റെ വ്യാവസായിക മേഖലയുടെ സാമീപ്യം കാരണം, കമ്പുംഗ് വറുഡോയോങിലെ വീടുകൾ പെരുകി.
നദീതീരത്ത് അർദ്ധ സ്ഥിരമായ കെട്ടിടങ്ങൾ വളരുകയായിരുന്നു.
അതിനുശേഷം നദി വൃത്തികെട്ടതും ഇരുണ്ടതുമായി മാറി.
നദി പലപ്പോഴും ചുറ്റുമുള്ള പ്രദേശത്ത് വെള്ളപ്പൊക്കത്തിന് കാരണമാകുന്നു.
പീറ്റർ ജെ കുനുവും അംബോണിലെ പട്ടിമുര സർവകലാശാലയിലെ എച്ച് ലെലോൽറ്ററിയും നടത്തിയ ഗവേഷണത്തിൽ, നഗരത്തിന്റെ വികസനം ജക്കാർത്തയുടെ 85% ഭൂമിയെ വെള്ളക്കെട്ടുള്ള പ്രദേശമാക്കി മാറ്റിയതായി കണ്ടെത്തിയിരുന്നു.
ഉപരിതല ജലം ആഗിരണം ചെയ്യാൻ കഴിയാതെ പതിവായി വെള്ളപ്പൊക്കത്തിന് കാരണമായി.
ബഞ്ചീർ കനാൽ തിമൂർ എന്ന വെള്ളപ്പൊക്ക നിയന്ത്രണ കനാൽ നിർമ്മിച്ചതാണ് പരിഹാരങ്ങളിലൊന്ന്.
കകുങ്, ബുവാരൻ, ജതി ക്രാമാറ്റ്, സണ്ടർ, സിപിനാങ് നദികളുടെ നീരൊഴുക്ക് കനാലിലേക്ക് ഒഴുകുന്നതിനായി മാറ്റി.
അതുവഴി വെള്ളപ്പൊക്കം കുറഞ്ഞു.
എന്നിരുന്നാലും, ജതിക്രാമത്ത് നദിയുടെ ഒരു ചെറിയ ഭാഗം ഇപ്പോഴും 50 മീറ്റർ നീളത്തിൽ ബുവാരൻ നദിയുമായി ബന്ധിപ്പിച്ചിരിക്കുന്നു.
ഇത് ബുവാരന്റെ ഒഴുക്കിന് വലിയ മാറ്റമൊന്നും വരുത്തുന്നില്ല.
കകുങ് ഡ്രെയിനിലേക്ക് നദി ഒഴുകുന്നതുവരെ കനാലിന് മുമ്പും ശേഷമും വീതി ഏതാണ്ട് തുല്യമാണ്.
ബുവാരൻ നദിയുടെ നീളം 18.87 കിലോമീറ്ററും (11.73 മൈൽ), വിസ്തീർണ്ണം (ഇന്തോനേഷ്യൻ: ഡെയറ പെംഗളീരൻ സുങ്കൈ) 13 കിലോമീറ്ററും² ശരാശരി ദൈനംദിന മഴ 158 മില്ലിമീറ്ററും, പീക്ക് ഡെബിറ്റ് 50 മീ³ ആണ്.
നദി ഒഴുകുന്ന ജാവയുടെ വടക്കുപടിഞ്ഞാറൻ പ്രദേശത്ത് പ്രധാനമായും ഉഷ്ണമേഖലാ മഴക്കാടുകളുടെ കാലാവസ്ഥയാണ് (കോപ്പൻ-ഗൈഗർ കാലാവസ്ഥാ വർഗ്ഗീകരണത്തിൽ അഫ് എന്ന് നാമകരണം ചെയ്തിരിക്കുന്നു).
പ്രദേശത്തെ വാർഷിക ശരാശരി താപനില 28.
C ആണ്.
ഏറ്റവും ചൂടേറിയ മാസം സെപ്റ്റംബറാണ്, ശരാശരി താപനില 31 ഡിഗ്രി സെൽഷ്യസും തണുത്ത താപനില മെയ് മാസം 26 ഡിഗ്രി സെൽഷ്യസും ആയിരിക്കും.
3674 മില്ലിമീറ്ററാണ് ശരാശരി വാർഷിക മഴ.
ഏറ്റവും ഈർപ്പമുള്ള മാസം ഡിസംബറാണ്.
ശരാശരി 456 മില്ലീമീറ്റർ മഴയാണ് ഈ സമയം ലഭിക്കുന്നത്.
ഏറ്റവും വരണ്ടകാലാവസ്ഥ സെപ്റ്റംബറാണ്.
87 മില്ലീമീറ്റർ മഴയാണ് ഈ സമയം ലഭിക്കുന്നത് .
മൽഫൂസാത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇസ്ലാമിലെ അഹമദിയ്യാ പ്രസ്ഥാന സ്ഥാപകനായ മിർസ ഗുലാം അഹമദിന്റെ ലഘു പ്രഭാഷണങ്ങളൂം, കുറിപ്പുകളും പിൽക്കാലത്ത്  ക്രോഡീകരിച്ച് പ്രസിദ്ധീകരിച്ചിരിക്കുന്ന അഞ്ചു വാല്യങ്ങളടങ്ങുന്ന സമാഹാരമാണ് മൽഫൂസാത്ത്.
പഠനകുറിപ്പുകൾ എന്നാണ് മൽഫൂസാത്തിന്റെ അർഥം.
ഗുലാം അഹമദിന്റെ സഹചാരികൾ എഴുതി എടുത്തവയാണ് 1891മുതൽ 1908ൽ ഗുലാം അഹമദിന്റെ മരണം വരെയുള്ള പ്രസംഗങ്ങളും, ചോദ്യോത്തര സദസ്സുകളും, സംഭാഷണങ്ങളുമാണ് ഇതിലെ ഉള്ളടക്കം..
ഉർദുവിൽ ഉള്ള മൂല കൃതി വളരെ കുറച്ച് മാത്രമേ പരിഭാഷ ചെയ്തപ്പെട്ടിട്ടുള്ളൂ.
ഗുലാം അഹമദിന്റെ പിൻഗാമികളിൽ (ഖലീഫ) മൂന്നാമനായിരുന്ന മിർസ നാസർ അഹമദിന്റെ കാലത്താണ് (ഖലീഫ 1967-1982) ഈ സമാഹാര ദൗത്യം ആരംഭിച്ചത്.
ആദ്യം പത്ത് വാല്യങ്ങളായി പ്രസിദ്ധീകരിച്ചെങ്കിലും, പിൽക്കാല പുനപ്രസിദ്ധീകരണം അഞ്ചു വാല്യങ്ങളായിരുന്നു.
Volume First published Period I August 1960 1891 to 1899 II 1960 1900 to 1901 III 1961 November 1901 to October 14 1902 IV July 1962 October 1902 to January 16 1903 V October 1963 January 17 to May 30 1903 VI 1963 June 1 1903 to April 1904 VII November 1964 May 2 1904 to August 1905 VIII June 1969 September 1 1905 to May 30 1906 IX June 1906 to October 1907 X October 1907 to May 1908
മൽസ്യ ഉൽപ്പന്നങ്ങൾ Antonio Sicurezza , still-life with anchovies (1972)
മൽസ്യവും മൽസ്യ ഉൽപ്പന്നങ്ങൾ ലോകമെമ്പാടും ആഹാരമായി ഉഅപയോഗിക്കുന്നു.
ഉയർന്ന ഗുണനിലവാരമുള്ള മാംസ്യത്തിന്റെ പ്രധാന സ്രോതസ്സ്  പ്രദാനം ചെയ്യുന്ന ഇത്, മറ്റ് കടൽവിഭവങ്ങളോടൊപ്പം ലോകത്താകമാനം14 മുതൽ 16 ശതമാനം വരെ ഉപയോഗിക്കുന്ന മൃഗമാംസ്യമാണ്.
ഏകദേശം ഒരു ബില്ല്യൺ ജനങ്ങൾ മൃഗമാംസ്യത്തിന്റെ പ്രഥമ സ്രോതസ്സായി മൽസ്യത്തെ ആശ്രയിക്കുന്നു.
മൽസ്യവും മറ്റ് ജലജീവികളും സംസ്ക്കരിച്ച് വിവിധതരം ആഹാര, ആഹാരേതര ഉൽപ്പന്നങ്ങളാക്കുന്നു.
ചരിത്രം സംസ്ക്കരിച്ച മൽസ്യ ഉൽപ്പന്നങ്ങൾ സുരിമി മൽസ്യപ്പശ ഉണ്ടാക്കുന്നത് മൽസ്യത്തിന്റെ ത്വക്ക്, എല്ലുകൾ, സ്വിം ബ്ലാഡറുകൾ എന്നിവ തിളപ്പിച്ചാണ്.
illuminated manuscripts മുതൽ Mongolian war bow വരെയുള്ള ഉൽപ്പന്നങ്ങളിൽ ഉപയോഹിക്കുന്നു.
മീനെണ്ണ ആരോഗ്യകരമായ ഡയറ്റിന് നിർദ്ദേശിക്കപ്പെടുന്നു.
എന്തെന്നാൽ ഇതിൽ അടങ്ങിയിരിക്കുന്ന ഒമേഗ-3 ഫാറ്റി ആസിഡുകൾ, eicosapentaenoic acid (EPA),  docosahexaenoic acid (DHA) എന്നിവ കാരണമാകുന്ന eicosanoids ശരീരമാകെയുള്ള എരിച്ചിൽ കുറയ്ക്കുന്നു.
ഫിഷ് എമൽഷൻ ഫിഷ് ഹൈഡ്രോലൈസേറ്റ് മൽസ്യപ്പൊടി മൽസ്യ സോസ് ഇസിംഗ്ലാസ് എന്നത് മൽസ്യത്തിന്റെ (പ്രത്യേകിച്ച് സ്റ്റർജിയോൺ) സ്വിം ബ്ലാഡറിൽ നിന്ന് എടുക്കുന്ന പദാർത്ഥമാണ്.
ഇത് വൈൻ, ബിയർ എന്നിവയുടെ ശുദ്ധീകരണത്തിനായാണ് ഉപയോഗിക്കുന്നത്.
റ്റാറ്റാമി ഇവാഷി മറ്റ് സംസ്ക്കരിച്ച ഉൽപ്പന്നങ്ങൾ ജീവനുള്ള മൽസ്യവും പെറ്റും
ഗവേഷണം, നിരീക്ഷണം, അല്ലെങ്കിൽ അക്വേറിയത്തിന്റെ വിൽപ്പനയ്ക്കും മൽസ്യത്തെ ശേഖരിക്കുന്നു.
ഇതും കാണുക List of harvested aquatic animals by weight അവലംബം ↑ World Health Organization ↑ Tidwell, James H. and Allan, Geoff L.
മൽഹാർ
മൽഹാർ ഭാരതീയ ശാസ്ത്രീയ സംഗീത ത്തിലെ പഴക്കമുള്ള രാഗമാണ്.
ശക്തമായ മഴയുടെ അന്തരീക്ഷവുമായി ബന്ധപ്പെട്ട രാഗമാണിത്.
അടിസ്ഥാന രാഗമായ ശുദ്ധ മൽഹാർ കൂടാതെ മൽഹാറിന് ഒട്ടേറെ വകഭേദങ്ങളുണ്ട്.
ഇവയെല്ലാം മൽഹാറിന്റെ സവിശേഷമായ സൂചനാ പദസമുച്ചയമായ (signature phrase) m (m)R (m)R P ഉപയോഗിക്കുന്നു.
മിയാൻ മൽഹാർ, രാംദാസി മൽഹാർ, ഗൗഡ് മൽഹാർ, സുർ മൽഹാർ, ദേസ് മൽഹാർ, നാട് മൽഹാർ, ധൂലിയാ മൽഹാർ, മീരാ കീ മൽഹാർ എന്നിവ ഇതിൽ പെടുന്നു.
പാടുമ്പോൾ മഴപെയ്യിക്കാൻ ശക്തിയുള്ളതാണ് മൽഹാർ രാഗമെന്നാണ് ഐതിഹ്യം.
മൽഹാർ രാഗത്തെക്കുറിച്ച് ഒട്ടേറെ ലിഖിത രേഖകൾ ഉണ്ട്.
താൻസെൻ, ബൈജു ബാവ്ര, ബാബാ രാംദാസ്, നായക് ചാർജു, മിയാൻ ബക്ഷു, തൻ തരംഗ്, താൻ രസ് ഖാൻ, ബിലാസ് ഖാൻ(താൻസെന്റെ ചെറുമകൻ), ഹാമ്മെർ സെൻ, സൂരത് സെൻ, മീരാബായി എന്നിവരാണ് മൽഹാർ രാഗം പാടി മഴപെയ്യിക്കാൻ കഴിയുന്ന ഗായകരായി അറിയപ്പെടുന്നത്.
ഒരു കഥയിൽ മുഗൾ ചക്രവർത്തിയായിരുന്ന അക്ബർ കൊട്ടാരം ഗായകനായിരുന്ന താൻസെനോട് ദീപക് രാഗം ആലപിക്കാൻ ആവശ്യപ്പെട്ടു.
ദീപക് രാഗം ആലപിച്ചപ്പോൾ രാജസഭയിലെ വിളക്കുകൾ സ്വയം ജ്വലിക്കുകയും 
താൻസെന്റെ ശരീരം ചുട്ടുപൊള്ളുകയും ചെയ്തു.
സ്വയം തണുപ്പിക്കാൻ നദിക്കരയിൽ പോകേണ്ടിവന്നു താൻസെന്.
എന്നാൽ നദിയിലെ വെള്ളം താൻസെന്റെ ശരീരത്തിന്റെ ചൂടുകൊണ്ട് തിളയ്ക്കാൻ തുടങ്ങി.
മരണത്തിൽ നിന്ന് 
രക്ഷപ്പെടാനായി അദ്ദേഹം മൽഹാർ രാഗം പാടി തന്നെ ശമിപ്പിക്കാനാവുന്ന ആരെങ്കിലും ഉണ്ടോ എന്ന് 
അന്വേഷിച്ചു പുറപ്പെട്ടു.
അങ്ങനെ ഗുജറാത്തിലെ വട്നഗറിലെ സഹോദരിമാരായ താന, രിരി എന്നിവരെ കണ്ടെത്തി 
അവരോട് സഹായം അഭ്യർത്ഥിച്ചു.
അവർ രാഗം ആലപിച്ചപ്പോൾ കനത്ത മഴ പെയ്യുകയും താൻസെന്റെ ശരീരം 
ക്ഷണത്തിൽ തണുക്കുകയും ചെയ്തു.
മൽഹാർ രാഗത്തിന് ഒട്ടേറെ വകഭേദങ്ങൾ അവ രൂപം കൊണ്ട കാലഘട്ടത്തിനനുസരിച്ചാണ് വർഗീകരിച്ചിട്ടുള്ളത്.
പ്രാചീനം (15ആം നൂറ്റാണ്ടിനു മുൻപ്), മധ്യകാലീനം (15-18 നൂറ്റാണ്ട്) അർവാചീനം (19ആം നൂറ്റാണ്ടും അതിനു ശേഷവും) എന്നിങ്ങനെ.
ശുദ്ധ മൽഹാർ, മേഘ മൽഹാർ ഗൗഡ് മൽഹാർ എന്നിവ ആദ്യ കാലഘട്ടത്തിലേതാണ്.
ജനപ്രിയ സംസ്കാരത്തിൽ ആനന്ദമഠം എന്ന ബങ്കിം ചന്ദ്ര ചാറ്റർജിയുടെ നോവലിൽ യോഗികളുടെ സംഗീത സംഘം മൽഹാർ രാഗത്തിൽ വന്ദേ മാതരം പാടുന്നതായി പരാമർശമുണ്ട്.
ജൽസാഘർ എന്ന സത്യജിത് റേ സിനിമയിൽ പ്രകൃതി ശക്തികളെയും നായകന്റെ ആന്തരിക വൈരുദ്ധ്യങ്ങളേയും ബന്ധിപ്പിക്കാൻ മൽഹാർ രാഗം ഉപയോഗിച്ചിരിക്കുന്നു.
മർവ സെയിൻ ഇംഗ്ലീഷ് വിലാസം https://ml.wikipedia.org/wiki/Marwa_Zein
ഒരു മൾട്ടി ഐഡന്റിറ്റി ആഫ്രോ-അറബ് ചലച്ചിത്ര സംവിധായികയും തിരക്കഥാകൃത്തും സുഡാനീസ് ചലച്ചിത്ര നിർമ്മാതാവുമാണ് മർവ സെയിൻ (അറബിക്: مروى زين,) .
അവർ 2019-ലെ ഡോക്യുമെന്ററി, ഖാർത്തൂം ഓഫ്‌സൈഡിന്റെ രചയിതാവും, തന്റെ സൃഷ്ടികളിലൂടെ സ്ത്രീകളുടെ അവകാശങ്ങൾക്കുവേണ്ടി വാദിക്കുന്നവളുമാണ്.
കാർട്ടൂം ആസ്ഥാനമായുള്ള ഒരു ചലച്ചിത്ര നിർമ്മാണ കമ്പനിയായ ORE പ്രൊഡക്ഷന്റെ സ്ഥാപകയും ഇന്റർനാഷണൽ എമർജിംഗ് ഫിലിം ടാലന്റ് അസോസിയേഷൻ (IEFTA) 2019 ലെ കാൻസ് ഫിലിം ഫെസ്റ്റിവലിൽ പങ്കെടുക്കാൻ ലോകമെമ്പാടുമുള്ള തിരഞ്ഞെടുത്ത ഏഴ് യുവ ചലച്ചിത്ര പ്രവർത്തകരിൽ ഒരാളുമാണ്.
തന്റെ ബിരുദ പദ്ധതിക്കായി, സെയിൻ 2009-ൽ എ ഗെയിം എന്ന ഹ്രസ്വ ഡോക്യുമെന്ററി എഴുതി, സംവിധാനം ചെയ്യുകയും നിർമ്മിക്കുകയും ചെയ്തു.
അത് അഞ്ച് ഭാഷകളിലേക്ക് വിവർത്തനം ചെയ്യുകയും ആഗോളതലത്തിൽ 30-ലധികം അന്താരാഷ്ട്ര ഫെസ്റ്റിവലുകളിൽ ഔദ്യോഗിക തിരഞ്ഞെടുപ്പായി അവതരിപ്പിക്കുകയും ചെയ്തു.
2016-ലെ ദുബായ് ഇന്റർനാഷണൽ ഫിലിം ഫെസ്റ്റിവലിൽ (ഡിഐഎഫ്എഫ്), യാസ്മിൻ റയീസും അംറോ സലേയും അഭിനയിച്ച വൺ വീക്ക്, ടു ഡേയ്‌സ്!
എന്ന ഹ്രസ്വചിത്രം പ്രദർശിപ്പിച്ചു.
അതും മറ്റു പല ചലച്ചിത്രമേളകളിലും പ്രദർശിപ്പിച്ചിരുന്നു.
2019-ൽ, അവർ നാല് വർഷത്തെ നീണ്ട പ്രോജക്റ്റ് പൂർത്തിയാക്കി.
ഒരു സ്‌പോർട്‌സ് ഡോക്യുമെന്ററി ഖാർത്തൂം ഓഫ്‌സൈഡ് അവർ എഴുതി സംവിധാനം ചെയ്തു.
2019-ൽ ജർമ്മനിയിലെ ബെർലിനേൽ ഫോറത്തിൽ ഇത് ആഗോളതലത്തിൽ പ്രദർശിപ്പിച്ചു.
കൂടാതെ മീഡിയ സപ്പോർട്ട് 2019-ൽ പ്രീമിയർ ചെയ്ത മൂന്ന് സുഡാനീസ് ചിത്രങ്ങളിൽ ഒന്നായി ഇത് പട്ടികപ്പെടുത്തി.
ചിത്രത്തിന്റെ ഒരു കേന്ദ്ര സന്ദേശം ആമുഖ വരികളിൽ ഇങ്ങനെ പറഞ്ഞു:
"നിലവിലെ രാഷ്ട്രീയ ഇസ്ലാമിക സൈനിക ഭരണത്തിന് കീഴിൽ, സുഡാനിൽ സ്ത്രീകൾക്ക് ഫുട്ബോൾ കളിക്കാൻ അനുവാദമില്ല - ഞങ്ങൾക്ക് സിനിമ ചെയ്യാൻ അനുവാദമില്ല - പക്ഷേ..."
ഈ സിനിമ നിർമ്മിക്കുന്നതിൽ, ചലച്ചിത്രനിർമ്മാണത്തിൽ സ്ത്രീകളുടെ പങ്കാളിത്തത്തോടുള്ള സുഡാനീസ് ഗവൺമെന്റിന്റെ നിഷേധാത്മക മനോഭാവത്തെ അവർ വെല്ലുവിളിച്ചു.
ഈ സിനിമ നിർമ്മിക്കുന്നതിനിടയിൽ നേരിട്ട് ശാരീരികമായ ആക്രമണം നേരിട്ടില്ലെങ്കിലും, അവരുടെ ക്യാമറയോ മെറ്റീരിയലോ നശിപ്പിക്കപ്പെടാൻ സാധ്യതയുള്ള ചില ഭീഷണികൾ അവർക്ക് ലഭിച്ചു.
ഒടുവിൽ, ഈ സിനിമയുടെ ചിത്രീകരണത്തിന് ആവശ്യമായ അനുമതി ലഭിച്ചു.
2018/19 ലെ സുഡാനീസ് വിപ്ലവം വരുത്തിയ രാഷ്ട്രീയ മാറ്റങ്ങൾക്ക് ശേഷം, 2020 ജനുവരിയിൽ കാർട്ടൂമിൽ നടന്ന സുഡാൻ ഇൻഡിപെൻഡന്റ് ഫിലിം ഫെസ്റ്റിവലിന്റെ ഉദ്ഘാടന വേളയിൽ ചിത്രം അവതരിപ്പിച്ചു.
ബഹുമതികൾ Year Event Prize Recipient Result Ref. 2020 ASA 2020 ASA Film Prize Herself, for Khartoum Offside Runner-up 2019 AMAA Best Documentary വിജയിച്ചു CFF വിജയിച്ചു Berlinale നാമനിർദ്ദേശം അവലംബം പുറംകണ്ണികൾ Marwa Zein on IMDb Marwa Zein's Biography on I am a Film
മർവൻ അട്ടപ്പട്ടു ഇംഗ്ലീഷ് വിലാസം https://ml.wikipedia.org/wiki/Marvan_Atapattu
ശ്രീലങ്കൻ ക്രിക്കറ്റ് കോച്ചും മുൻ ക്രിക്കറ്റ് കളിക്കാരനുമാണ് ദെശബംദു മർവൻ സാംസൺ അട്ടപ്പട്ടു (ജനനം: 22 നവംബർ 1970, കലുതാര )  പതിനേഴു വർഷത്തോളം ശ്രീലങ്കയ്ക്കായി ഏകദിനത്തിലും ടെസ്റ്റിലും കളിച്ചിട്ടുണ്ട് .
ലോക ക്രിക്കറ്റിലെ സ്റ്റൈലിഷ് ഓപ്പണർമാരിൽ ഒരാളായ അട്ടപട്ടു ടെസ്റ്റിൽ ആറ് ഇരട്ട സെഞ്ച്വറികൾ നേടിയിട്ടുണ്ട്.
മുമ്പ് കാനഡയുടേയും , സിംഗപ്പൂരിന്റേയും ദേശീയ ക്രിക്കറ്റ് ടീമുകളെ പരിശീലിപ്പിച്ച ഇദ്ദേഹം 2014 ഏപ്രിൽ മുതൽ 2015 സെപ്റ്റംബർ വരെ ശ്രീലങ്കൻ ക്രിക്കറ്റ് ടീമിന്റെ മുഖ്യ പരിശീലകനായിരുന്നു .
സ്കൂൾ ജീവിതം
ഗാലിയിലെ മഹീന്ദ കോളേജിൽ പഠിക്കുമ്പോൾ തന്നെ മർവൻ അട്ടപട്ടു തന്റെ ക്രിക്കറ്റ് ജീവിതം ആരംഭിച്ചു, അവിടെ മേജർ ജി.ഡബ്ല്യു.എസ്. ഡി സിൽവ ആയിരുന്നു അട്ടപ്പട്ടുവിന്റെ ആദ്യ ക്രിക്കറ്റ് പരിശീലകൻ .
പിന്നീട് കൊളംബോയിലെ ആനന്ദ കോളേജിലേക്ക് എത്തിയ അദ്ദേഹം പി.ഡബ്ല്യു. പെരേരയുടെ കീഴിൽ പരിശീലനം സ്വീകരിച്ചു.
അന്താരാഷ്ട്ര കരിയർ മർവാൻ അറ്റപട്ടുവിന്റെ ടെസ്റ്റ് ബാറ്റിംഗ് റെക്കോർഡ്
തന്റെ ഇരുപതാം പിറന്നാളിന് തൊട്ടുപിന്നാലെ 1990 നവംബറിൽ ടെസ്റ്റ് അരങ്ങേറ്റം കുറിച്ച അട്ടപ്പട്ടുവിന്റെ ആദ്യ ആറ് ഇന്നിംഗ്‌സുകളിൽ അഞ്ച് ഡക്കുകളും ഒരു ഒറ്റ റൺസും ആയിരുന്നു, അരങ്ങേറ്റത്തിൽ തന്നെ രണ്ട് ഇന്നിംഗ്സുകളിലും പൂജ്യത്തിന് പുറത്തായ ആദ്യത്തെ ശ്രീലങ്കൻ ബാറ്റ്സ്മാനാണ് അട്ടപ്പട്ടു .
തന്റെ അടുത്ത 11 ഇന്നിംഗ്സുകളിൽ ഒരു തവണാ പോലും 29 റൺസിന് മുകളിൽ സ്കോർ സാധിച്ചില്ല.
അരങ്ങേറ്റ മത്സരത്തിന് ഏഴു വർഷം കഴിഞ്ഞ് തന്റെ പത്താം മത്സരത്തിൽ, ഇന്ത്യയ്‌ക്കെതിരായ കളിയിലാണ് അദ്ദേഹം തന്റെ ആദ്യ ടെസ്റ്റ് സെഞ്ച്വറി നേടുന്നത്.
തന്റെ ടെസ്റ്റ് കരിയറിൽ 22 തവണ പൂജ്യത്തിന് പുറത്തായ അദ്ദേഹം നാല് തവണ ടെസ്റ്റിന്റെ രണ്ടിന്നിംഗ്സുകളിലും ഡക്കായിരുന്നു, മുൻ നിര ബാറ്റ്സ്മാരുടെ കാരുഅത്തിൽ ഇത് രണ്ടും ഒരു റെകോർഡാണ്.
ഇന്ത്യയ്‌ക്കെതിരെ നാഗ്പൂരിൽ വച്ചാണ് അട്ടപ്പട്ടു ഏകദിന ക്രിക്കറ്റിൽ അരങ്ങേറ്റം നടത്തിയത്.
2003 ഏപ്രിലിൽ ഏകദിന ടീമിന്റെ ക്യാപ്റ്റനായി.
2004 ൽ സിംബാബ്‌വെയ്ക്കെതിരെ നേടിയ 249 റൺസാാണ് അദ്ദേഹത്തിന്റെ ഏറ്റവും ഉയർന്ന ടെസ്റ്റ് സ്കോർ, ഈ കളിയിൽ കുമാർ സംഗക്കാരയുമായി ചേർന്ന് 438 റൺസിന്റെ രണ്ടാം വിക്കറ്റ് കൂട്ടുകെട്ടിൽ പങ്കാളിയുമായി.
കൃത്യതയോടെ എറിയുന്ന സമർത്ഥനായ ഒരു ഫീൽഡറായിരുന്നു അട്ടപ്പട്ടു.
2005 അവസാനത്തിൽ ഇഎസ്പിഎൻക്രിക്കിൻഫോ തയ്യാറാക്കിയ ഒരു റിപ്പോർട്ട് കാണിക്കുന്നത് 1999 ക്രിക്കറ്റ് ലോകകപ്പിന് ശേഷം ഏകദിന ക്രിക്കറ്റിലെ ഏറ്റവും കൂടുതൽ റണ്ണൗട്ടുകളിൽ രണ്ടാം സ്ഥാനത്തെത്തിയ ഫീൽഡർ അട്ടപ്പട്ടുവായിരുന്നു.
2007 ക്രിക്കറ്റ് ലോകകപ്പിലെ ടീമിൽ നിന്നും അദ്ദേഹം പുറത്തായത് ഏറേ വിവാദമായിരുന്നു, ഇതിനെ തുടർന്ന് ശ്രീലങ്കൻ ക്രിക്കറ്റ് കളിക്കാരുടെ ഉടമ്പടിയിൽ നിന്നും അദ്ദേഹം പിൻവാങ്ങി.
2007-08 ഓസ്‌ട്രേലിയൻ പര്യടനം അട്ടപ്പട്ടുവിന് നഷ്ടമായെങ്കിലും ശ്രീലങ്കൻ കായിക മന്ത്രി ഗാമിനി ലോകുഗെയുടെ ഇടപെടലിന് ശേഷം അദ്ദേഹം വീണ്ടും ടീമിനോടൊപ്പം ചേർന്നു.
ശ്രീലങ്ക പരമ്പര 2–0ന് തോറ്റതിന് ശേഷം ഹൊബാർട്ടിൽ നടന്ന രണ്ടാം ടെസ്റ്റിനൊടുവിൽ അട്ടപ്പട്ടു അന്താരാഷ്ട്ര ക്രിക്കറ്റിൽ നിന്നും തന്റെ വിരമിക്കൽ പ്രഖ്യാപിച്ചു.
90 ടെസ്റ്റുകളിൽ നിന്നായി 39.02 ശരാശരിയിൽ 5,502 ടെസ്റ്റ് റൺസ് നേടിയ അദ്ദേഹം 268 അന്താരാഷ്ട്ര ഏകദിന മത്സരങ്ങളിൽ നിന്ന്  37.57 ശരാശരിയോടെ 8,529 റൺസും നേടിയിട്ടുണ്ട്.
ടെസ്റ്റ് ക്രിക്കറ്റിൽ അട്ടപ്പട്ടു ആറ് ഇരട്ട ശതകങ്ങളും പതിനാറ് ശതകങ്ങളും നേടിയിട്ടുണ്ട്.
അതുപോലെ ടെസ്റ്റ് കളിച്ചിരുന്ന എല്ലാ രാജ്യങ്ങൾക്കെതിരെയും അദ്ദേഹം ശതകം നേടിയിട്ടുണ്ട്.
അവലംബം പുറാത്തേക്കുള്ള കണ്ണികൾ മർവൻ അട്ടപ്പട്ടു : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
മർവൻ അട്ടപ്പട്ടു : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
മർസിയ ഫർഹാന ഇംഗ്ലീഷ് വിലാസം https://ml.wikipedia.org/wiki/Marzia_Farhana
ബംഗ്ലാദേശി കലാകാരിയാണ് മർസിയ ഫർഹാന .
ദാദ, ഫ്ളക്സസ്, സിറ്റുവേഷനിസ്റ്റ് ഇൻറർനാഷണലെ എന്നിവയുടെ കലാചരിത്രവുമായി ബന്ധപ്പെട്ടാണ് മർസിയ ഫർഹാനയുടെ താത്പര്യങ്ങൾ തുടങ്ങുന്നത്.
പെയിൻറിംഗ്, പ്രതിഷ്ഠാപനങ്ങൾ, പ്രദർശനങ്ങൾ, വിഡിയോ പ്രതിഷ്ഠാപനങ്ങൾ എന്നിവയിലധിഷ്ഠിതമാണ് അവരുടെ സൃഷ്ടികൾ.
പുരസ്കാരങ്ങൾ ലണ്ടൻ യൂണിവേഴ്സിറ്റി ഓഫ് ആർട്സിലെ ഇനോവേഷൻ പുരസ്ക്കാരം(2014) കൊച്ചി മുസിരിസ് ബിനാലെ 2018 'ഇക്കോസൈഡ് ആൻഡ് ദി റൈസ് ഓഫ് ഫ്രീഫാൾ '
ഇക്കോസൈഡ് ആൻഡ് ദി റൈസ് ഓഫ് ഫ്രീഫാൾ എന്ന പ്രതിഷ്ഠാപനമാണ് ബിനലെയിൽ അവതരിപ്പിച്ചത്.
പ്രധാനവേദിയായ ഫോർട്ട്കൊച്ചി ആസ്പിൻവാൾ ഹൗസിലായിരുന്നു പ്രദർശനം.
കേരളം അനുഭവിച്ച  വലിയ പ്രളയത്തിൻറെ നേർക്കാഴ്ചയാണ് ഫർഹാനയുടെ ഈ പ്രതിഷ്ഠാപനം.
ഫ്രിഡ്ജ്, അലമാര, ടിവി, വാഷിംഗ് മെഷീൻ തുടങ്ങി എല്ലാം തല കീഴായി തൂങ്ങിക്കിടക്കുന്നു.
മേൽക്കൂരയിൽ നിന്നും ഉരുക്ക് കയർ ഉപയോഗിച്ചാണ് ഇത് സാധ്യമാക്കിയത്.
മനുഷ്യൻ പ്രകൃതിയോട് എങ്ങനെ പെരുമാറുന്നുവോ അതു തന്നെ തിരിച്ചും പ്രതീക്ഷിക്കാമെന്നാണ് ഫർാനയുടെ അഭിപ്രായം.
ചരിത്രത്തിൻറെ പരിണാമസന്ധിയിൽ പെട്ട് പോയി താഴേക്ക് പതിക്കുന്ന മനുഷ്യകുലത്തെയാണ് തലകീഴായി കിടക്കുന്ന ഗൃഹോപകരണങ്ങൾ സൂചിപ്പിക്കുന്നത്.
തത്ത്വദീക്ഷയില്ലാതെ ഭൂമിയെ ചൂഷണം ചെയ്യുന്നതു കൊണ്ടുള്ള ദൂഷ്യഫലങ്ങളാണ് ഈ പ്രതിഷ്ഠാപനം വിവരിക്കുന്നത്.
അവലംബം ↑ അന്യതയിൽ നിന്നും അന്യോന്യതയിലേക്ക്, ബിനലെ കൈപ്പുസ്തകം, 2018 ↑ ↑